CELEX: 
Language: lv
Date: 2021-06-17 00:00:00
Title: KOMISIJAS DELEĢĒTĀ REGULA (ES) …/.. ar ko Eiropas Parlamenta un Padomes Direktīvu 2014/94/ES papildina attiecībā uz standartiem par elektrisko autobusu uzlādes punktiem

PASKAIDROJUMA RAKSTS
            
            
               1.DELEĢĒTĀ AKTA KONTEKSTS
            
            
               Direktīvas 2014/94/ES
                  1
                8. pants pilnvaro Eiropas Komisiju pieņemt deleģētos aktus, ar kuriem papildina vai atjaunina tehniskās specifikācijas alternatīvo degvielu infrastruktūrai, kas minēta direktīvas 4., 5. un 6. pantā un II pielikumā.
            
            
               Ja Eiropas standartizācijas organizācijas (ESO) ir ieteikušas tikai vienu tehnisku risinājumu ar tehniskām specifikācijām, kas aprakstītas attiecīgā Eiropas standartā, deleģētie akti ir vajadzīgi, lai attiecībā uz ieviešamo vai atjaunojamo infrastruktūru pieprasītu atbilstību ar tehniskajām specifikācijām Eiropas standartos (EN), kuri vēl tiks izstrādāti, neskarot Regulu (ES) Nr. 1025/2012.
            
            
               Lai īstenotu Direktīvu 2014/94/ES, Komisija saskaņā ar Regulas (ES) Nr. 1025/2012 10. panta 1. punktu iesniedza pieprasījumu
                  2
                (M533) Eiropas Standartizācijas komitejai (CEN) un Eiropas Elektrotehniskās standartizācijas komitejai (CENELEC) izstrādāt un pieņemt attiecīgus Eiropas standartus vai grozīt spēkā esošos, ja piemērojams, uz starptautisko standartu par alternatīvo degvielu infrastruktūras pamata nosakot tehniskās sadarbspējas specifikācijas ar vienu risinājumu.
            
            
               CEN/CENELEC standarti, kas jāizstrādā pēc pieprasījuma M/533, attiecas uz tehniskajām specifikācijām alternatīvo degvielu infrastruktūrai Direktīvā 2014/94/ES. Šis specifikācijas ir minētas 4. panta 14. punktā un II pielikuma 1.3., 1.4., 1.5., 1.6. un 1.8. punktā (elektropadeve autotransportam un jūras transportam un iekšzemes kuģošanai), 5. panta 3. punktā un II pielikuma 2. punktā (ūdeņraža padeve autotransportam) un 6. panta 11. punktā un II pielikuma 3. punktā (dabasgāzes, tai skaitā biometāna, padeve autotransportam un jūras transportam un iekšzemes kuģošanai).
            
            
               Pēc tam, kad CEN/CENELEC pieņēma attiecīgos standartus saskaņā ar pieprasījumu M/533, Komisija 2019. gada 13. augustā pieņēma Komisijas Deleģēto regulu (ES) 2019/1745 ar ko Eiropas Parlamenta un Padomes Direktīvu 2014/94/ES papildina un groza attiecībā uz L kategorijas mehānisko transportlīdzekļu uzlādes punktiem, krasta elektropadevi iekšzemes ūdensceļu kuģiem, ūdeņraža padevi autotransportam un dabasgāzes padevi autotransportam un ūdens transportam un ar ko atceļ Komisijas Deleģēto regulu (ES) 2018/674.
            
            
               Šī Komisijas deleģētā regula papildina tehniskās specifikācijas elektrisko autobusu uzlādes punktiem, kas minētas Direktīvas 2014/94/ES II pielikuma 1.6. punktā. 
            
            
               Kopīgi standarti elektrisko autobusu uzlādes punktiem ir jāpieņem, lai visā ES likvidētu tehniskos un regulatīvos šķēršļus, tādējādi sekmējot vienotā tirgus attīstīšanu, lai izveidotu labus apstākļus tirgus dalībniekiem un nodrošinātu pārskatītās tās Tīro transportlīdzekļu direktīvas netraucētu īstenošanu, kurā noteikti minimālie valstu mērķrādītāji tīro autobusu publiskajiem iepirkumiem, tai skaitā apakšmērķis bezemisiju autobusu iepirkumiem
                  3
               .
            
            
               Direktīvā ir paredzēts pārejas periods, kas ir vismaz 24 mēneši, pirms attiecīgās tehniskās specifikācijas vai to grozījumi kļūst saistoši attiecībā uz ieviešamo vai atjaunojamo infrastruktūru.
            
            
               2.PIRMS AKTA PIEŅEMŠANAS NOTIKUSĪ APSPRIEŠANĀS
            
            
               Apspriešanās ar dalībvalstu ekspertiem notika Ilgtspējīga transporta forumā par alternatīvo degvielu infrastruktūras standartiem, kā arī ar Alternatīvo degvielu infrastruktūras komitejas locekļiem, kuri ieteica pieņemt Eiropas standartus, uz kuriem attiecas šīs Komisijas deleģētās regulas projekts.
            
            
               3.DELEĢĒTĀ AKTA JURIDISKIE ASPEKTI
            
            
               Šī Komisijas deleģētā regula papildina Direktīvu 2014/94/ES saskaņā ar minētās direktīvas 4. panta 14. punktu.
            
            
               Regula ir vajadzīga, lai tehniskos standartus noteiktu ES līmenī, jo ar to netiek noteikti valsts transponēšanas pasākumi un nodrošina standartu savlaicīgu harmonizāciju un ātru piemērošanu dalībvalstīs.
            
            
               KOMISIJAS DELEĢĒTĀ REGULA (ES) …/..
            
            
               (17.6.2021),
            
            
               ar ko Eiropas Parlamenta un Padomes Direktīvu 2014/94/ES papildina attiecībā uz standartiem par elektrisko autobusu uzlādes punktiem 
               
            
               (Dokuments attiecas uz EEZ)
            
         
         
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes Direktīvu 2014/94/ES (2014. gada 22. oktobris) par alternatīvo degvielu infrastruktūras ieviešanu
                  4
                un jo īpaši tās 4. panta 14. punktu,
            
            
               tā kā:
            
            
               (1)Direktīvā 2014/94/ES noteikts, ka tehniskās specifikācijas par uzlādes un uzpildes punktu sadarbspēju būtu jānosaka Eiropas vai starptautiskos standartos. Attiecībā uz standartiem, kas vēl nav pieņemti, standartizācijas pamatā vajadzētu būt standartiem, kuri tiek izstrādāti.
            
            
               (2)Saskaņā ar Eiropas Parlamenta un Padomes Regulas (ES) Nr. 1025/2012
                  5
                10. panta 1. punktu Komisija pieprasīja
                  6
                Eiropas Standartizācijas komitejai (CEN) un Eiropas Elektrotehniskās standartizācijas komitejai (CENELEC) izstrādāt un pieņemt attiecīgus Eiropas standartus vai grozīt spēkā esošus standartus attiecībā uz elektropadevi autotransportam, jūras transportam un iekšzemes ūdensceļu transportam, ūdeņraža padevi autotransportam un dabasgāzes, tostarp biometāna, padevi autotransportam, jūras transportam un iekšzemes ūdensceļu transportam.
            
            
               (3)Pēc Komisijas pieprasījuma M/533 īstenošanas CEN un CENELEC ir izstrādājušas standartus, kuros noteiktas tehniskās specifikācijas elektrisko autobusu uzlādes punktiem, kas minēti Direktīvas 2014/94/ES II pielikuma 1.6. punktā. 
            
            
               (4)CEN un CENELEC ir informējušas Komisiju, ka 2. tipa savienotāji, kuri aprakstīti standartā EN 62196-2, ir vispiemērotākie elektrisko autobusu parastas jaudas un lieljaudas maiņstrāvas uzlādes punktiem.
            
            
               (5)CEN un CENELEC ir informējušas Komisiju, ka elektrisko autobusu parastas jaudas un lieljaudas līdzstrāvas uzlādes punktiem būtu jāizmanto kombinētās uzlādes sistēmas Combo2 savienotāji, kuri aprakstīti standartā EN 62196-3 .
            
            
               (6)CEN un CENELEC ir informējušas Komisiju, ka, lai nodrošinātu sadarbspēju, standarts EN 50696 būtu jāpiemēro kontakta saskarnes automatizētām ierīcēm, kas paredzētas strāvvadošas uzlādes elektriskiem autobusiem 4. režīmā atbilstoši standartam EN 61851-23-1. Šim standartam kopā ar iepriekš minētajiem standartiem būs ļoti svarīga nozīme elektrisko autobusu ieviešanā pilsētās.
            
            
               (7)Saskaņā ar Eiropas Parlamenta un Padomes Direktīvu (ES) 2019/1161
                  7
                publiskā iepirkuma minimālā valsts daļa, kas rezervēta bezemisiju autobusiem ir 22,5 % 2021.–2025. gadā un 32,5 % 2026.–2030. gadā. Tā kā, lai sasniegtu šos mērķrādītājus, aizvien vairāk sabiedriskā transporta iestāžu un operatoru pāriet uz bezemisiju autobusiem, pilnīga transportlīdzekļu un uzlādes infrastruktūras sadarbspēja kļūst sevišķi svarīga.
            
            
               (8)Lai izveidotu vienlīdzīgus konkurences apstākļus ražotājiem un operatoriem un gūtu apjomradītus ietaupījumus, vienlaikus nodrošinot atvērtību tehnoloģiskiem risinājumiem, būtu jānodrošina elektrisko autobusu dažāda veida uzlādes sistēmu sadarbspēja. Tai būtu jāuzlabo viedās uzlādes izmantošana, tai skaitā pakalpojumu transportlīdzeklis–tīkls izmantošana. 
            
            
               (9)Dalībvalstu eksperti, ar kuriem konsultēšanās notika Alternatīvo degvielu infrastruktūras komitejā, un dalībvalstu transporta atašeji ir snieguši ieteikumus par Eiropas standartiem un tehniskajām specifikācijām, kas ir šā deleģētā akta priekšmets.
            
            
               (10)Komisijai attiecīgi būtu jāpapildina Direktīvas 2014/94/ES II pielikuma 1.6. punkts ar atsaucēm uz CEN un CENELEC izstrādātajiem Eiropas standartiem un tehniskajām specifikācijām.
            
            
               (11)Ja ar deleģētiem aktiem Direktīvas 2014/94/ES II pielikumā ir jāīsteno jaunas tehniskas specifikācijas, piemēro 24 mēnešu pārejas posmu,
            
            
               IR PIEŅĒMUSI ŠO REGULU.
            
            
               1. pants
            
            
            
               Elektrisko autobusu uzlādes punktus, kas minēti Direktīvas 2014/94/ES II pielikuma 1.6. punktā, sadarbspējas vajadzībām aprīko šādi:
            
            
               –elektrisko autobusu parastas jaudas un lieljaudas maiņstrāvas uzlādes punktus aprīko vismaz ar 2. tipa savienotājiem, kas aprakstīti standartā EN 62196-2;
            
         
         
            
               –elektrisko autobusu parastas jaudas un lieljaudas līdzstrāvas uzlādes punktus aprīko vismaz ar kombinētās uzlādes sistēmas Combo2 savienotājiem, kas aprakstīti standartā EN 62196-3;
            
            
               –kontakta saskarnes automatizētas ierīces, kas paredzētas strāvvadošas uzlādes elektriskiem autobusiem 4. režīmā, atbilstoši standartam EN 61851-23-1 saistībā ar automātisku savienojuma ierīci (ACD), kas uzstādīta infrastruktūrā (pantogrāfs), ACD, kas uzstādīta uz transportlīdzekļa jumta, ACD, kas uzstādīta zem transportlīdzekļa, un ACD, kas uzstādīta infrastruktūrā un savienojas ar transportlīdzekļa sānu vai jumtu, aprīko ar mehānisku un elektrisku saskarni, kā definēts standartā EN 50696.
            
            
               2. pants
            
            
               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī. 
            
            
               To piemēro no [PB: lūgums ievietot datumu, kas ir 24 mēnešus pēc spēkā stāšanās datuma].
            
            
               Šo regulu piemēro tikai tiem elektrisko autobusu uzlādes punktiem, kas uzstādīti pēc šīs regulas piemērošanas datuma.
            
            
               Šo regulu nepiemēro uzlādes infrastruktūrai, kas paredzēta trolejbusu gaisvadu kontakttīklam. 
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē, 17.6.2021
            
            
               
                     Komisijas vārdā —
               
               
                     priekšsēdētāja
                     Ursula VON DER LEYEN
               
            
         
         
            
                  
                     (1)
                  
                  
                        Eiropas Parlamenta un Padomes Direktīva 2014/94/ES (2014. gada 22. oktobris) par alternatīvo degvielu infrastruktūras ieviešanu.
                  
               
               
                  
                     (2)
                  
                  
                        M/533 Komisijas Īstenošanas lēmums C(2015) 1330 final (2015. gada 12. marts) par Eiropas standartizācijas organizācijām adresētu standartizācijas pieprasījumu saskaņā ar Eiropas Parlamenta un Padomes Regulu (ES) Nr. 1025/2012, lai izstrādātu Eiropas standartus attiecībā uz alternatīvo degvielu infrastruktūru.
                  
               
               
                  
                     (3)
                  
                        Eiropas Parlamenta un Padomes Direktīva (ES) 2019/1161 (2019. gada 20. jūnijs), ar ko groza Direktīvu 2009/33/EK par “tīro” un energoefektīvo autotransporta līdzekļu izmantošanas veicināšanu.
               
               
                  
                     (4)
                  
                        OV L 307, 28.10.2014., 1. lpp. 
               
               
                  
                     (5)
                  
                        Eiropas Parlamenta un Padomes Regula (ES) Nr. 1025/2012 (2012. gada 25. oktobris) par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK (OV L 316, 14.11.2012., 12. lpp.).
               
               
                  
                     (6)
                  
                        M/533 Komisijas Īstenošanas lēmums C(2015) 1330 final (2015. gada 12. marts) par Eiropas standartizācijas organizācijām adresētu standartizācijas pieprasījumu saskaņā ar Eiropas Parlamenta un Padomes Regulu (ES) Nr. 1025/2012, lai izstrādātu Eiropas standartus attiecībā uz alternatīvo degvielu infrastruktūru.
               
               
                  
                     (7)
                  
                        Eiropas Parlamenta un Padomes Direktīva (ES) 2019/1161 (2019. gada 20. jūnijs), ar ko groza Direktīvu 2009/33/EK par “tīro” un energoefektīvo autotransporta līdzekļu izmantošanas veicināšanu (OV L 188, 12.7.2019., 116. lpp.).